Jeg glæder mig meget til at byde 30 kvinder velkomne ved september-MMIDDAGen på Bavette i KBH K d. 2. september kl. 18.00! Det bliver endnu en vidunderlig aften med 30 forskellige kvinder, nogle har mødt hinanden før til tidligere MMIDDAGe, mens andre måske deltager for første gang! Som altid spiser vi tre retter god mad sammen og bytter plads imellem hver ret, når næsten alle når at stifte bekendtskab med hinanden. Prisen inkluderer middag, velkomstdrink samt vand på bordene, og hvad man ellers kunne tænke sig at drikke herudover, køber man selv på aftenen! Vi er så heldig at have haft et vidunderligt bredt aldersspænd ved alle middagene - den yngste deltager har indtil videre været 26 år, mens den ældste har været 62. Så alder spiller ingen rolle, når blot man har lyst til at møde nogle andre kvinder og snakke om alt det, livet er fuld af netop dén aften! :-) Hvis der er hensyn at vise i forhold til mad og drikke, må man meget gerne sende mig en mail på mmleilange@twinpeaks.dk og gøre opmærksom herpå, når man har købt sin billet. JUHUUUU, VEL MØDT! <3